Egipat

# 15.10 – 22.10.2025.

**Vodič: Ivan Forko**

## Carpe Diem 1/8 (srijeda) - 15.10.

Okupljanje u 04:45 ispred Koncertne dvorane Vatroslav Lisinski. Upoznavanje s vodičem ovog putovanja i ukrcaj u autobus. Krećemo prema zračnoj luci Ljubljana. Obavljamo granične formalnosti te se ukrcavamo na direktni let za Hurgadu. Slijećemo na egipatsko tlo u 14:30. Po dolasku u Hurgadu u organiziranom transferu krećemo prema našem resortu. Check in u sobe.

Kratki odmor od putovanja. Slobodno vrijeme za šetnju gradom ili kupanje u bazenu. Zajednička večera.

Noćenje #1.

## Carpe Diem 2/8 (četvrtak) - 16.10.

Slobodno jutro za kupanje u moru ili bazenskom kompleksu resorta. Popodne smo

rezervirali za fakulativni izlet safari u pustinji. Ukrcavamo se u naš bus i krećemo prema beduinskom naselju koja je prva postaja na našem izletu. Slušamo priče vodiča o načinu života ovih nomadskih plemena, a oni hrabriji se mogu iskušati u jahanju deva. Pauza za zajednički ručak.

Vrijeme je za novu dozu adrenalina! Stavljamo kacige, vežemo beduinske marame i uskačemo u pustinjske quadove. Za početak ih malo testiramo, a već nakon par minuta se osjećamo kao da ih vozimo svakodnevno. Vraćamo se u resort u večernjim satima. Prvi izlet je skinut s bucket liste, a raniji polazak na spavanje opravdava nova avantura koja nas čeka ujutro.

Noćenje #2.

## Carpe Diem 3/8 (petak) - 17.10.

Ovaj dan smo odlučili da bude Carpe Diem u pravom smislu riječi. Budimo se u 02:30 te se ukrcavamo u naš autobus. Krećemo na izlet u Kairo, drugi najveći grad u Africi te šesti najveći na svijetu. U Kairo dolazimo u jutarnjim satima, a po dolasku idemo u Gizu vidjeti ono najpoznatije- egipatske piramide. Za početak slušamo priče našeg vodiča o samoj

izgradnji te njihovoj ulozi kroz povijest, a nakon toga preporučamo odlazak unutra. Slike pored piramida su zasigurno “must have“, a ako treba bilo kakva pomoć naš vodič Ivan stoji na raspolaganju . Slobodno vrijeme za slikanje i uživanje u ovom arhitektonskom čudu antike. Krećemo na zajednički ručak, nakon čega je predviđen odlazak u muzej papirusa. Slušamo priče o izradi ovog materijala nakon čega je navedeno moguće i

kupiti kao suvenir. Vraćamo se u naš bus i krećemo natrag u Hurgadu.

Noćenje #3.

## Carpe Diem 4/8 (subota) - 18.10.

Najteži dio putovanja smo lavovski odradili, a to znači da je danas vrijeme za nešto laganiji program. Nešto duže spavanje nakon napornog dana, a popodne predlažemo aktivnosti

u sklopu hotela kao što su masaže ili kupanje u bazenima. Navečer predlažemo

zajedničko druženje u prostorijama hotela. Noćenje #4.

## Carpe Diem 5/8 (nedjelja) - 19.10.

Rano buđenje jer nas čeka novi izlet, a to je odlazak u dolinu kraljeva i Luksor- nekadašnju

prijestolnicu Egipta, gdje se nalaze grobnice čak 63 egipatska faraona. Ukrcavamo se u naš bus, a dok se vozimo slušamo priče vodiča o egipatskim kraljevima i dinastijama. Po dolasku krećemo u obilazak hrama Karnak- najvećeg hramskog kompleksa u svijetu. Prelazimo na zapadnu obalu Nila, te nastavljamo razgled hrama kraljice Hatšepsut, prvog ženskog, te naravno uz Kleopatru najpoznatijeg ženskog faraona. Krećemo na zajednički ručak, nakon čega se vraćamo u Hurgadu.

Noćenje #5.

## Carpe Diem 6/8 (ponedjeljak) - 20.10.

Nakon malo napornijeg slijedi laganiji dan. Krećemo na fakultativni izlet Paradise island. Ukrcavamo se na brod te uživamo u polusatnoj vožnji do otoka. Kristalno more, pješčane plaže, palme i kokteli savršen su recept za uživanje. Oni hrabriji mogu se okušati u ronjenju gdje im naš instruktor prvo objašnjava početni tips and tricks nakon kojeg se okušavamo i samostalno. Toplo Crveno more stvara idealne preduvjete za razvoj šarenih koralja, egzotičnih riba i kornjača koji ovaj doživljaj čine uistinu nezaboravnim. Uživamo još malo u afričkom suncu nakon čega se vraćamo u naš resort.

Noćenje #6.

## Carpe Diem 7/8 (utorak) - 21.10.

Zadnji nam je dan u Egiptu, što znači da jutro provodimo u teretani, bazenu ili masažama, a oni koji žele dodatno iskoristiti dan predlažemo odlazak u Hurghada Grand Aquarium, jedno od najvećih zatvorenih vodenih staništa na svijetu. 100 različitih vrsta životinja, između ostalog kornjača, raža te preko 10 vrsta morskih pasa s kojima ćete moći i plivati, samo su neki od razloga za dolazak.

Popodne idemo do grada na završno druženje i recap cijelog putovanja. Noćenje #7.

## Carpe Diem 8/8 (srijeda) - 22.10.

Buđenje u 3:00 za transfer prema aerodromu. Direktan let za Ljubljanu. U Ljubljanu je predviđen dolazak u jutarnjim satima. Ukrcavamo se u naš bus te krećemo prema Zagrebu. S hrpom novih uspomena te prepunom galerijom dolazimo u Zagreb oko podneva. Kraj programa.

REDOVNA CIJENA

# ~~1 199 eura~~

\* Last minute cijena je aktivna do 31.04.

## Uključeno u cijenu:

 LAST MINUTE CIJENA

# 895 eura

* Prijevoz turističkim autobusom na relaciji Zagreb-aerodrom Ljubljana-Zagreb
* Direktan let Ljubljana-Hurgada-Ljubljana
* Sve avionske pristojbe
* 1x komad ručne prtljage do 7kg
* 1x komad predane prtljage do 20kg
* Transfer aerodrom Hurgada- hotel- aerodrom Hurgada
* 7x noćenje u dvokrevetnim sobama u hotelu Grand Resort Hurghada
* 7x doručak, ručak i večera u sklopu hotela ili u restoranima u sklopu izleta za taj dan
* Cjelodnevni izlet u Kairo
* Razgled uz stručno vodstvo prema programu
* Osiguranje jamčevine

## Obvezna nadoplata:

* Egipatska viza: 29 eura (plaća se na licu mjesta na aerodromu u Hurgadi)

## Smještaj

* Smješteni smo u hotelu Grand Resort Hurghada u dvokrevetnim sobama.

Nadoplata za privatnu jednokrevetnu sobu iznosi 180 eura.

## Izleti i fakultativne nadoplate:

* Luksor fakultativ: 65 eura
* Safari s quadovima: 55 eura
* Orange Bay: 45 eura odnosno 65 eura s ronjenjem

## Granične i vizne formalnosti:

* Za ovo putovanje je potrebna putovnica koja vrijedi minimalno 6 mjeseci od ulaska u zemlju

## Važne informacije:

* Završno pismo šaljemo najkasnije 7 dana prije polaska.
* Doplate za izlete vrše se na licu mjesta po dolasku u Egipat
* Nakon ispunjavanja prijavnice na email šaljemo potvrdu o primitku prijave te dodatne upute za plaćanje. U roku 3 dana od prijave potrebno je uplatiti polog u iznosu od 200 eura, a ostatak iznosa do mjesec dana prije polaska.
* Za ovo putovanje vrijede Opći uvjeti puslovanja turističke agencije Carpe Diem putovanja.